**Megállapodás**

**a közös ellátási felelősséggel érintett víziközmű-rendszer működtetéséről és képviseletéről**

amely létrejött egyrészről **Bátaszék Város Önkormányzata** (székhely: 7140 Bátaszék, Szabadság u. 4., törzsszám: 733304, bankszámlaszám: 11746005-15414076) képviseli Dr. Bozsolik Róbert polgármester, mint Települési Önkormányzat

másrészről **Alsónyék Község Önkormányzata** (székhely: 7148 Alsónyék, Fő u. 1., törzsszám: 417776, bankszámlaszám: 11746005-15417770) képviseli Dózsa-Pál Tibor polgármester, mint Települési Önkormányzat

továbbá **Pörböly Község Önkormányzata** (székhely: 7142 Pörböly, Óvoda u. 1., törzsszám: 417765, bankszámlaszám: 11746005-15417763) képviseli Sipos Lajos polgármester, mint Települési Önkormányzat

továbbiakban: Települési Önkormányzatok, mint ellátásért felelősök között az alábbi feltételek szerint:

1. Előzmények
2. Települési Önkormányzatok rögzítik, hogy a víziközmű-szolgáltatásról szóló 2011. évi CCIX. törvény (továbbiakban: Vksztv.) 5/F.§-a alapján ellátásért felelősnek minősülnek a megállapodás 1. számú mellékletében rögzített víziközmű-rendszer tekintetében - vagyonelemekre bontva - a megjelölt tulajdoni hányad szerint.
3. A Vksztv. 5/G. §-a szerint, ha a víziközmű-rendszeren több ellátásért felelős is tulajdonnal rendelkezik, akkor az érintettek az ellátásbiztonság követelménye érdekében írásban megállapodnak
4. a víziközmű-rendszerrel kapcsolatban a törvényben és a végrehajtására kiadott jogszabályokban az ellátásért felelős számára meghatározott jogok gyakorlása és kötelezettségek teljesítésének módjáról és feltételeiről,
5. az ellátásért felelősök képviseletéről.

A fentiekben meghatározott megállapodást az ellátásért felelősök képviselője az aláírástól számított 30 napon belül megküldi a Magyar Energetikai és Közmű-szabályozási Hivatalnak (továbbiakban Hivatal).

1. Megállapodás tárgya
2. A megállapodás 1. pontjában megjelölt objektumok a mellékletben lévő megosztás szerint az ellátásért felelős települési önkormányzatok közigazgatási határain belül találhatók. A víziközmű-rendszert az E.R.Ö.V. Víziközmű Zrt. (7100 Szekszárd, Epreskert u. 9.) üzemelteti.
3. A települési önkormányzatok rögzítik, hogy a megállapodás 1. számú mellékletében megjelölt vagyonelemeket az ott megjelölt tulajdoni arány és vagyonérték szerint tartják nyilván.
4. Képviseleti jog meghatározása
5. Települési Önkormányzatok jelen megállapodás aláírásával, mint ellátásért felelősök megbízzák és meghatalmazzák Bátaszék Város Önkormányzatát, a jelen megállapodás hatálya alatt a víziközmű-rendszer működtetésével kapcsolatos képviselet ellátásával, helyettük és nevükben a jelen megállapodásban meghatározottak szerinti eljárásra.
6. Bátaszék Város Önkormányzat a jelen megállapodás aláírásával a megbízást és a meghatalmazást elfogadja.
7. Települési Önkormányzatok kötelezik magukat arra, hogy megteszik azokat az intézkedéseket, meghozzák azokat a testületi és egyedi döntéseket, amelyek ahhoz szükségesek, hogy a megbízás és a meghatalmazás érvényes jogügylet legyen.
8. Jelen megállapodás hatálya alatt a víziközmű-rendszer működtetésével kapcsolatos képviselet ellátásával kapcsolatban települési önkormányzatok az alábbiakat rögzítik:

Települési Önkormányzatok megállapodnak abban, hogy valamennyi, a közös tulajdonú víziközművet érintő kérdésben jelen önkormányzatok képviselő-testülete jogosult döntést hozni, azzal, hogy a képviseletre jogosult önkormányzat polgármesterét megbízzák a döntés illetékesek részére történő továbbításra. Amennyiben a hatóságok részéről történik döntés, melyről csak a képviseletre jogosult önkormányzat kap értesítést, a képviseletre jogosult önkormányzat polgármestere köteles jelen megállapodásban rögzített önkormányzatokat haladéktalanul értesíteni, a részére megküldött levelet, dokumentumokat továbbítani.

1. Települési Önkormányzatok költségviselése
2. A víziközmű rendszer vonatkozásában kiszámlázott használati díjat elkülönített számlán, kizárólag a víziközmű rendszer karbantartására, felújítására és pótlására fordíthatják.
3. A víziközmű-rendszer és annak elemeinek fejlesztése további bővítése esetén, azon ellátásért felelős önkormányzat köteles a bővítés költségét fedezni, amely település közigazgatási határán belül található a bővíteni kívánt objektum, és kizárólag az Ő érdekeit szolgálja. Ha a bővítés/fejlesztés közös használatú tulajdont érint, akkor a települési önkormányzatok külön megállapodásban szabályozzák a hozzájárulás mértékét, a költségek viselését.
4. Települési Önkormányzatok rögzítik, hogy a Vksztv. 9. § (4) bekezdése alapján az ellátásért felelősök e törvényben meghatározott kötelezettségeik teljesítésével kapcsolatban felmerülő indokolt költségeket – eltérő megállapodás hiányában – a víziközmű-rendszeren fennálló vagyoni érdekeltségük nettó könyv szerinti értéke arányában viselik.
5. Megállapodás hatálya
6. Települési Önkormányzatok megállapodnak abban, hogy jelen megállapodás hatálya a jelen megállapodásban meghatározott víziközmű-rendszer felett tulajdonnal rendelkező mindenkori ellátásért felelősökre terjed ki, és a Települési Önkormányzatok képviseletébe bekövetkező változás külön megállapodást nem igényel, az a jelen megállapodás hatályát nem érinti.
7. Települési Önkormányzatok kijelentik, hogy jelen megállapodás valamennyi szerződő fél aláírását követően, a 2017. november 1. napján lép hatályba.
8. Települési Önkormányzatok kijelentik továbbá, hogy jelen megállapodást a víziközmű-rendszer üzemeltetésére kötendő megállapodás megkötése és az abban foglalt jogok érvényesítése, kötelezettségek közös teljesítése érdekében kötik, ezért jelen megállapodás megszűnése a víziközmű-rendszerre vonatkozó Bérleti-üzemeltetési szerződés időbeli hatályának lejáratához igazodik.

Amennyiben a Bérleti-üzemeltetési szerződés megszűnik, úgy jelen megállapodás – ellentétes megállapodás hiányában – egyidejűleg hatályát veszti.

1. Egyéb rendelkezések
2. Települési önkormányzatok jelen megállapodásból eredő jogvitáikat elsősorban békés úton rendezik, megegyezésük hiányában azok eldöntésére a Szekszárdi Járásbíróság, illetve a Szekszárdi Törvényszék kizárólagos illetékességét kötik ki.
3. Jelen megállapodásban nem szabályozott kérdésekben a Ptk., valamint a víziközmű-szolgáltatásra vonatkozó jogszabályok rendelkezései az irányadóak.
4. Felek kötelezettséget vállalnak arra, hogy a jogszabályváltozás folytán jelen megállapodást módosítják.

Települési Önkormányzatok jelen megállapodást, mint akaratukkal mindenben megegyezőt helybenhagyólag aláírták.

Kelt, Bátaszék 2017. október ……..

………………………………... ……………………………………..

Bátaszék Város Önkormányzata Alsónyék Község Önkormányzata

képviseli: dr. Bozsolik Róbert polgármester képviseli: Dózsa-PálTibor polgármester

………………………………

Pörböly Község Önkormányzat

képviseli: Sipos Lajos polgármester

Záradék:

Bátaszék Város Önkormányzat Képviselő-testülete a közös ellátási felelősséggel érintett víziközmű-rendszer működtetéséről és képviseletéről szóló megállapodást ……/2017. (…….) számú határozatával jóváhagyta.

Alsónyék Község Önkormányzat Képviselő-testülete a közös ellátási felelősséggel érintett víziközmű-rendszer működtetéséről és képviseletéről szóló megállapodást ……/2017. (…….) számú határozatával jóváhagyta.

Pörböly Község Önkormányzat Képviselő-testülete a közös ellátási felelősséggel érintett víziközmű-rendszer működtetéséről és képviseletéről szóló megállapodást ……/2017. (…….) számú határozatával jóváhagyta.